Document ID: /roh_data/filtered/fineweb-2-filterrobots_roh.jsonl.gz/30681

Reclamaziun.ch
Cun il project «reclamaziun.ch» vul l'uniun Pro Svizra Rumantscha animar dad utilisar la lingua rumantscha per la communicaziun uffiziala dals uffizis chantunals, da las vischnancas rumantschas u bilinguas, ma er en auters lieus en il mund analog e digital. Bleras Rumantschas e Rumantschs ed era persunas che han emprais u ch’èn vidlunder d’emprender rumantsch stiman da vegnir en contact cun la lingua rumantscha.
Avais Vus constatà che in uffizi / in’organisaziun / ina firma na dovra betg il rumantsch? Qua chattais Vus noss model per reclamar u per animar da duvrar il rumantsch.